CELEX: 31981R2963
Language: el
Date: 1981-10-15 00:00:00
Title: Κανονισμός (EOK) αριθ. 2963/81 τής Επιτροπής τής 15ης Οκτωβρίου 1981 περί τροποποιήσεως τού κανονισμού (EOK) αριθ. 818/80 περί θεσπίσεως μέτρων διασφαλίσεως πού εφαρμόζονται κατά τήν εισαγωγή μανιταριών εκ καλλιεργείας σέ άλμη

Avis juridique important

|

31981R2963

Κανονισμός (EOK) αριθ. 2963/81 τής Επιτροπής τής 15ης Οκτωβρίου 1981 περί τροποποιήσεως τού κανονισμού (EOK) αριθ. 818/80 περί θεσπίσεως μέτρων διασφαλίσεως πού εφαρμόζονται κατά τήν εισαγωγή μανιταριών εκ καλλιεργείας σέ άλμη  

Επίσημη Εφημερίδα αριθ. L 297 της 16/10/1981 σ. 0014 - 0014

***** ΚΑΝΟΝΙΣΜΟΣ (ΕΟΚ) αριθ. 2963/81 ΤΗΣ ΕΠΙΤΡΟΠΗΣ  της 15ης Οκτωβρίου 1981  περί τροποποιήσεως του κανονισμού (ΕΟΚ) αριθ. 818/80 περί θεσπίσεως μέτρων διασφαλίσεως που εφαρμόζονται κατά την εισαγωγή μανιταριών εκ καλλιεργείας σε άλμη  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1118/81 (2), και ιδίως το άρθρο 14 παράγραφος 2,  Εκτιμώντας:  ότι το άρθρο 6 του κανονισμού (ΕΟΚ) αριθ. 818/80 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2390/81 (4), προβλέπει την υποβολή αιτήσεων εκδόσεως τίτλων εισαγωγής, για τα εμπορεύματα που διακινούνται προς την Κοινότητα στις 20 Αυγούστου 1981, το αργότερο έως τις 27 Αυγούστου 1981·  ότι ο κανονισμός αυτός δημοσιεύθηκε στις 20 Αυγούστου 1981·  ότι η βραχυπρόθεσμη προθεσμία που τέθηκε στους εισαγωγείς δεν επέτρεψε σε ορισμένους μεταξύ αυτών να υποβάλουν εμπροθέσμως τις αιτήσεις τους· ότι πρέπει, εν τούτοις, να γίνουν δεκτές οι αιτήσεις για εμπορεύματα που πράγματι διακινούνται στις 20 Αυγούστου, και ότι, κατά συνέπεια, πρέπει να τροποποιηθεί η ημερομηνία της 27ης Αυγούστου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 6 παράγραφος 1 του κανονισμού (ΕΟΚ) αριθ. 818/80 το κείμενο της πρώτης περιπτώσεως τροποποιείται ως ακολούθως:  «- υπέβαλε αίτηση το αργότερο έως τις 3 Σεπτεμβρίου 1981».  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Οκτωβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 118 της 30. 4. 1981, σ. 10.  (3) ΕΕ αριθ. L 89 της 2. 4. 1980, σ. 5.  (4) ΕΕ αριθ. L 234 της 20. 8. 1981, σ. 15.